Diari Oficial de la Generalitat Valenciana


Sumari del DOGV 6251, del 22-04-2010 (2010/4270)

DECRET 60/2010, de 16 d'abril, del Consell, pel qual es prorroga la suspensió parcial de la vigència de les Normes Subsidiàries de Planejament del municipi de Novelda.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6251

Data del DOGV
:   22-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4270


Data del document
:   16-04-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Novelda
    * pla d'urbanisme

DECRET 60/2010, de 16 d'abril, del Consell, pel qual es prorroga la suspensió parcial de la vigència de les Normes Subsidiàries de Planejament del municipi de Novelda. [2010/4270]  
En data 23 d'abril de 2009 es va publicar en el Diari Oficial de la Comunitat Valenciana el Decret 59/2009, de 17 d'abril, del Consell, que suspenia parcialment la vigència de les Normes Subsidiàries de Planejament de Novelda, pel termini d'un any. La suspensió es va decretar respecte de l'ordenació del sòl urbà qualificat com a industrial del barri de l'Estació.  
En data 5 de novembre de 2009 l'Ajuntament de Novelda en Ple va acordar l'inici del Pla de Participació Publica i va aprovar el Document Consultiu de l'Avaluació Ambiental Estratègica.  
L'Ajuntament de Novelda en Ple, en la sessió extraordinària de 15 de març de 2010, ha acordat sol·licitar al Consell que dicte un decret pel qual es concedisca una pròrroga de la suspensió de la vigència de les Normes Subsidiàries de Novelda establida mitjançant el Decret 59/2009, de 17 d'abril, del Consell, o, si és el cas, acorde una nova suspensió únicament quant a les llicències d'obres per a la construcció de naus industrials al sòl qualificat com urbà industrial del barri de l'Estació, en els mateixos termes i condicions que la suspensió vigent.   
La possibilitat de suspendre el planejament està recollida expressament en l'article 102 de la Llei 16/2005, de 30 de desembre, de la Generalitat, Urbanística Valenciana, el qual regula la possibilitat que la suspensió es mantinga fins a l'entrada en vigor del nou pla en elaboració i, com a màxim, pel termini de quatre anys; és viable, per tant, prorrogar aquesta suspensió.  
L'Ajuntament de Novelda, des que es va acordar la suspensió, ha avançat en els treballs de redacció del Pla General. Així, en data 5 de novembre de 2009 ha iniciat el Pla de Participació Pública, i ha aprovat el Document Consultiu de l'Avaluació Ambiental Estratègica, i queda pendent de l'emissió del document de referència per part de l'òrgan ambiental.  
A la vista de la informació que consta en el certificat aportat per l'Ajuntament de Novelda, i atés que, fins i tot malgrat haver-se avançat en la continuïtat del Pla General, no han variat les circumstàncies que en el seu dia van motivar l'emissió del decret de suspensió, la qual cosa podria comportar la implantació de naus industrials noves a les zones, perjudica l'actual estudi del pla, i arriba a fer inviable la pretesa ordenació amb greu perjudici per a l'interés general, és per això que es considera oportú i necessari accedir a la sol·licitud de l'Ajuntament de Novelda de prorrogar la suspensió parcial de la vigència de les Normes Subsidiàries de Planejament del municipi de Novelda.  
Tot això atenent a criteris de minimització de les responsabilitats administratives que resulten exigibles per aquesta suspensió, responsabilitat que correspon i assumeix l'Ajuntament de Novelda, en tant que administració responsable de l'elaboració del pla general esmentat.  
L'àmbit espacial de la pròrroga de la suspensió és el mateix que el determinat en el Decret 59/2009, de 17 d'abril, del Consell.   
La durada de la pròrroga de la suspensió no pot excedir el termini d'un any, termini que es considera suficient per a la finalització de la tramitació del Pla General de Novelda.  
Per tot l'anterior, vista la sol·licitud formulada per l'Ajuntament de Novelda, en la sessió plenària extraordinària de 15 de març de 2010, de prorrogar la suspensió de la vigència de les Normes Subsidiàries de Novelda, respecte al sòl urbà qualificat com a industrial del barri de l'Estació, complits els tràmits procedimentals, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 16 d'abril de 2010,  
DECRETE  
Article 1. Àmbit de la pròrroga de la suspensió de planejament  
Prorrogar la suspensió parcial de la vigència de les Normes Subsidiàries de Planejament de Novelda, aprovada mitjançant el Decret 59/2009, de 17 d'abril, del Consell, respecte del sòl urbà qualificat com a industrial del barri de l'Estació.   
Article 2. Duració de la pròrroga  
La pròrroga de la suspensió s'ha de mantenir fins a l'entrada en vigor del Pla General de Novelda, el qual està en fase d'elaboració i, com a màxim, pel termini d'un any.  
Article 3. Règim transitori  
El règim urbanístic transitori aplicable al sòl afectat per la pròrroga de la suspensió del planejament és el mateix que el determinat en el Decret 59/2009, de 17 d'abril, del Consell.  
DISPOSICIÓ FINAL   
Única. Efectes  
Aquest decret tindrà efecte des del dia que es publique en el Diari Oficial de la Comunitat Valenciana.  
València, 16 d'abril de 2010  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JUAN GABRIEL COTINO FERRER